*Factsheet*

**เอสซีจี เดินหน้าลดสังคมเหลื่อมล้ำ ผ่านโครงการ “พลังชุมชน”   
สร้างอาชีพ รายได้ให้ชุมชนยั่งยืน ตามแนวทาง ESG 4 Plus**

**เอสซีจี เดินหน้าลดความเหลื่อมล้ำในสังคมตามแนวทาง ESG 4 Plus ผ่านโครงการ “พลังชุมชน” หลักสูตร Mini MBA สำหรับชุมชน สอนหลักการตลาดให้รู้จักลูกค้า แปรรูปผลิตภัณฑ์ให้โดนใจผู้บริโภค สร้างแบรนด์สินค้า และขยายช่องทางจำหน่ายให้หลากหลายอย่างออนไลน์ ทั้งยังเปิดเวที “พลังชุมชน คนบันดาลใจ” ชู 4 ชุมชนต้นแบบ ส่งต่อแนวคิดและแรงบันดาลใจให้คนอื่นๆ ปรับใช้ต่อไป**

โครงการ “พลังชุมชน” หลักสูตร Mini MBA สำหรับชุมชน สนับสนุนโดยเอสซีจี เป็นหลักสูตรอบรมวิสาหกิจชุมชนตามหลักปรัชญาเศรษฐกิจพอเพียง เพื่อส่งเสริมการพัฒนาศักยภาพให้ชุมชน ด้วยการให้ความรู้ คู่คุณธรรม นำไปสู่การปรับเปลี่ยนวิธิคิด ให้พึ่งพาตนเอง โดยใช้หลักการตลาด เช่น แปรรูปผลิตภัณฑ์ในท้องถิ่นให้มีมูลค่าเพิ่มและตรงใจผู้บริโภค มีเอกลักษณ์โดดเด่น สร้างแบรนด์สินค้าให้จดจำได้ หาวิธีการจำหน่ายสินค้าที่หลากหลาย เช่น ขายออนไลน์ รวมถึงรู้จักวางแผนชีวิตเพื่อสร้างความยั่งยืนให้ตัวเองและคนรอบข้าง ปัจจุบันมีผู้ที่สามารถสร้างอาชีพได้แล้วกว่า 450 คน 850 ผลิตภัณฑ์ ส่งต่อการจ้างงานได้กว่า 1,800 คน และส่งต่อความรู้มากกว่า 10,200 คน เกิดเป็นเครือข่ายชุมชนเข้มแข็ง

เอสซีจีได้จัดงาน “พลังชุมชน คนบันดาลใจ” โดยเชิญ 4 ชุมชนต้นแบบจากโครงการพลังชุมชนมาร่วมเสวนาเพื่อแรงบันดาลใจให้ชุมชนอื่น ๆ นำไปปรับใช้ในการดำเนินชีวิต ได้แก่ **คุณเกศรินทร์ กลิ่นฟุ้ง จ.ลำปาง** คุณแม่เลี้ยงเดี่ยว ที่แปรรูปขนมคุกกี้ไส้สับปะรดให้เป็นรูปไก่ซึ่งเป็นอัตลักษณ์ของจังหวัดลำปาง พร้อมปรับมาตรฐานสินค้าให้ได้รับ อย. จนได้การรับเลือกเป็นเมนูให้ผู้นำในเวทีประชุม APEC Thailand **คุณยศวัจน์ ผาติพนมรัตน์ จ.อุดรธานี** แม้จะตกงาน มีหนี้หลักล้าน แต่ก็ไม่ท้อ นำปลามาแปรรูปเป็นปลาส้ม จำหน่ายผ่านช่องทางออนไลน์และออฟไลน์ **คุณมัจฉา สุดเต้ จ.อุบลราชธานี** แม้จะตกงานจากสถานการณ์โควิด 19 แต่ก็ฮึดสู้ พัฒนาก๋วยจั๊บอุบล ซึ่งเป็นอาหารพื้นถิ่นให้มี 20 รสชาติ ผ่านมาตรฐาน อย. จนสามารถรับจ้างผลิตให้ร้านค้าอื่นๆ **คุณอำพร วงค์ษา จ.ลำพูน** เจอวิกฤต ด้านราคาลำไยตกต่ำ จึงหันมาแปรรูปเป็นก๋วยเตี๋ยวน้ำลำไย แบรนด์ ไร่วงษ์ษา ควบคู่ไปกับทำงานหัตกรรมงานผ้าปัก ดอกไม้ประดิษฐ์ ซึ่งพัฒนาเป็นศูนย์หัตถกรรมบ้านงานฝีมือบ้านผาหนาม จ.ลำพูน นอกจากนี้ ยังมีชุมชนที่เข้าร่วมโครงการพลังชุมชนจาก 14 จังหวัด นำผลิตภัณฑ์ที่แปรรูปสร้างมูลค่าเพิ่มมาจำหน่ายใน“ตลาดนัดพลังชุมชน คนบันดาลใจ” ณ เอสซีจี สำนักงานใหญ่ บางซื่อ

ผู้ที่สนใจอยากสนับสนุนสินค้าชุมชนที่มีคุณภาพดี สะอาด ปลอดภัย สามารถอุดหนุนผ่าน **“ช้อปช่วยชุมชน”** [**https://www.scg.com/sustainability/csr/ecatalog/**](https://www.scg.com/sustainability/csr/ecatalog/) “

**------------------------------------------------------------------------------------**